1. ***Osobitná časť***

**Čl. I**

K bodu 1 a 2

Účelom novely zákona č. 161/2015 Z. z. o Civilnom mimosporovom poriadku je vylúčenie ustanovenia § 209 CSP upravujúce súkromné znalecké posudky na konania podľa druhej časti druhého a piateho dielu CMP, t. j. na konania vo veciach maloletých.

Zo súdnej praxe v civilných mimosporových konaniach čoraz častejšie evidujeme prípady, kedy sa jeden z rodičov snaží komplikovať proces dokazovania a zabrániť zisteniu skutočného stavu veci, ktorý by mu bol v otázke úpravy rodičovských práv a povinností na neprospech. K uvedenému zneužíva ustanovenie § 209 CSP, podľa ktorého je súkromný znalecký posudok postavený na roveň znaleckému posudku vypracovaného súdom ustanoveným znalcom**.** Súkromné znalecké posudky sú vo veciach ÚPP veľmi nevhodným nástrojom a nebezpečnou zbraňou ponechanou v rukách súperiacich rodičov, pričom zapríčiňujú nárast procesnej spornosti a preto ich navrhujeme v označených konaniach vylúčiť.

**Čl. II**

Navrhuje sa účinnosť zákona 1. júna 2019.